গত বছর শামিম আহমেদ রনি পরিচালিত ‘বসগিরি’ চলচ্চিত্রের শুটিং চলাকালীন হঠাৎ উধাও হয়ে যান অপু বিশ্বাস। অপু বিশ্বাস জানান, গর্ভে সন্তানের উপস্থিতি টের পেয়েই তিনি শুটিং ছাড়তে বাধ্য হন। শাকিব খানের অনুরোধে বিষয়টি গোপন রাখেন তিনি। অপু বিশ্বাসের অভিযোগ, সন্তান ধারণ করা থেকে শুরু করে বর্তমান সময় পর্যন্ত বাবা হিসেবে ও স্বামী হিসেবে যথাযথ দায়িত্ব পালন করেননি শাকিব খান। উপরন্তু নবাগতা চিত্রনায়িকা বুবলির সঙ্গে শাকিব খানের স্ক্যান্ডাল ও এই ইস্যুতে শাকিব খানের মৌনতায় স্ত্রী ও দীর্ঘদিনের সহকর্মী হিসেবে তাকে ছোট করা হয়েছে। আশংকায় ফেলেছে তার সন্তানের ভবিষ্যতকেও। যার ফলে সকল নীরবতা ভেঙে সত্য প্রকাশে জনসম্মুখে উপস্থিত হয়েছেন এ নায়িকা।